48. ΑΠΟΦΑΣΙΣ ΥΠΟΥΡΓΟΥ  ΔΗΜΟΣΙΑΣ ΤΑΞΕΩΣ Αριθ.5300 Φ.10133/1α. της 14/19 Μαΐου 1976  (ΦΕΚ Β΄666)  Περί των προσόντων και δικαιολογητικών προσλήψεως υποψηφίων και της διαδικασίας πληρώσεως συσταθεισών παρά τω Υπουργείω Δημοσίας Τάξεως θέσεων ειδικών συμβούλων.  Έχοντες υπ’ όψιν τας διατάξεις του άρθρ.10 παρ.4 του Νόμ.295/1976 «περί τροποποιήσεως και συμπληρώσεων διατάξεών τινων των οργανικών νόμων Υπηρεσιών του Υπουργείου Δημοσίας Τάξεως», αποφασίζομεν: Προσόντα υποψηφίων Άρθρ.1.-Οι υποψήφιοι δέον: α)Να έχουν συμπληρώσει το 30όν έτος της ηλικίας των. β)Να έχουν Ελληνικήν Ιθαγένειαν. γ)Να έχουν εκπληρώσει τας στρατιωτικάς των υποχρεώσεις ή να έχουν νομίμως απαλλαγή αυτών. δ)Να μη έχουν στερηθή των πολιτικών των δικαιωμάτων και να μή έχουν καταδικασθή ή παραπεμφθή δια βουλεύματος επί τινι των εγκλημάτων των αναφερομένων εις τας οικείας διατάξεις του Νόμ.1811/1951. ε)Να έχουν προηγούμενον εν γένει βίον και ήθος χρηστόν, ως και πίστιν εις το δημοκρατικόν πολίτευμα της Χώρας. «ζ)Να έχουν, προκειμένου περί προσλαμβανομένων επί αποδοχαίς Γενικού Διευθυντού, πτυχίον Νομικής Σχολής ή Ανωτάτης Παντείου Σχολής Πολιτικών Επιστημών ή Ανωτάτης Αστυνομικής Σχολής Αξιωματικών Χωροφυλακής–Αστυνομίας Πόλεων ή παραγωγικής Σχολής Αξιωματικών Ενόπλων Δυνάμεων». Η περίπτ.ζ΄ αντικατεστάθη ως άνω δια της αποφ. Υπ. Δημ. Τάξεως αριθ.1984.8.Φ.101.33/1ε της 15/15 Ιουλ.1978 (ΦΕΚ Β΄620). η)Να έχουν βαθειάν γνώσιν των θεμάτων της θέσεως δια την οποίαν προορίζονται. Ως ιδιαίτερον προσόν, προκειμένου περί συνταξιούχων Αξιωματικών των Σωμάτων Ασφαλείας εκτιμάται η διάκρισίς των εις την Υπηρεσίαν, η πλήρης εκπαίδευσίς των εις τας παραγωγικάς Σχολάς Αξιωματικών και η τοιαύτη εις τας Ανωτάτας Στρατιωτικάς Σχολάς ως και η επιστημονική και πρακτική των εμπειρία εις θέματα δημοσίας τάξεως, ασφαλείας και εκπαιδεύσεως προσωπικού προκύπτουσα εξ επισήμων εγγράφων. «θ.Προκειμένου περί προσλαμβανομένων προς τον σκοπόν υποβοηθήσεως του έργου του Υπουργείου εις ωρισμένον τομέα, αντί του εις την υπό περίπτ.ζ΄ πτυχίου, δέον να κέκτηνται πτυχίον δημοσίας ή ανεγνωρισμένης Σχολής επιτρέπον την ενάσκησιν έργου συναφούς προς το εις τούτους ανατεθησόμενον». Η περίπτ.θ΄ προσετέθη δια της υπ’ αριθ. 7760 Φ.301/25/66β της 13/14 Δεκ.1976 (ΦΕΚ Β΄1502) απόφ. Υπ. Δημ. Τάξεως  (Αντί για τη σελ.16,27(β) Σελ.16,27(γ) Τεύχος Θ63-Σελ.1 Υπουργείο Δημόσιας Τάξης (Οργανικές Διατάξεις) 4.Α.α.46-48  Δικαιολογητικά προσλήψεως Άρθρ.2.-α)Αίτησις ενδιαφερομένου. β)Πιστοποιητικόν του οικείου Δήμου ή Κοινότητος περί εγγραφής του εις τα μητρώα αρρένων, εκ του οποίου δέον να προκύπτη η ιθαγένεια και η ηλικία. γ)Πιστοποιητικόν του οικείου Στρατολογικού Γραφείου περί της στρατολογικής καταστάσεως (τύπου Α΄). δ)Αντίγραφον Ποινικού μητρώου του τόπου γεννήσεώς του περί της εν γένει ποινικής αυτού καταστάσεως (τύπου Β΄). ε)Πιστοποιητικόν Εισαγγελικής Αρχής του τόπου κατοικίας του ότι δεν έχει παραπεμφθή δια βουλεύματος επί τινι των εις τας οικείας διατάξεις του Νόμ.1811/1951 αναφερομένων εγκλημάτων. ζ)Υπεύθυνος δήλωσις προβλεπομένη υπό του Ν.Δ.64/74 «περί των στοιχείων της ατομικής και οικογενειακής καταστάσεως των δημοσίων λειτουργών, ως και ελέγχου της πιστώσεως εις το δημοκρατικόν πολίτευμα της Χώρας κατηγοριών τινων εξ αυτών» και του εις εκτέλεσιν τούτου εκδοθέντος Π.Δ.36/1975. Τα εις τας περιπτώσεις β΄ έως και ε΄ δικαιολογητικά δέον να έχουν εκδοθή εντός δύο μηνών, το πολύ προ της ημερομηνίας υποβολής των. Διαδικασία επιλογής Άρθρ.3.-Ο Υπουργός Δημοσίας Τάξεως εκτιμών, κατ’ ελευθέραν κρίσιν, τα αφορώντα εις την γνώσιν των ειδικών θεμάτων της δι’ ην προορίζονται θέσεως και των απορρεόντων εκ ταύτης καθηκόντων προσόντα των υποψηφίων, βάσει των υπό τούτων υποβαλλομένων αποδεικτικών στοιχείων, επιλέγει τους καταλληλοτέρους, άνευ ετέρας τινός διαδικασίας και προσλαμβάνει αυτούς, τουλάχιστον κατά το ήμισυ, επί αποδοχαίς Γενικού Διευθυντού. Υποχρεώσεις και καθήκοντα προσλαμβανομένων Άρθρ.4.-Οι προσλαμβανόμενοι υποχρεούνται να προσφέρουν, εντός του οριζομένου εκάστοτε ωραρίου εργασίας των δημοσίων υπηρεσιών, τας υπηρεσίας της επιστήμης ή των ειδικών των γνώσεων, κατά τα δια διαταγών του Υπουργείου Δημοσίας Τάξεως καθοριζόμενα προς υποβοήθησιν του έργου του Υπουργείου και των εκ τούτου εξαρτωμένων υπηρεσιών. Κινούνται δι’ υπηρεσιακών οχημάτων, εντάσσονται εις την δύναμιν του Μικτού Επιτελείου του και εξαρτώνται κατ’ ευθείαν από τον Υπουργόν.  Σελ.16,28(γ) Τεύχος Θ63-Σελ.2 49. ΑΠΟΦΑΣΙΣ ΥΠΟΥΡΓΟΥ   ΔΗΜΟΣΙΑΣ ΤΑΞΕΩΣ  Αριθ.32593 Φ.202.1 της 15 Οκτ./8 Νοεμ.1976  (ΦΕΚ Β΄1365) Περί μεταφοράς θέσεων Α΄ Κατηγορίας του Υπουργείου Δημοσίας Τάξεως. Μεταφέρομεν τας 10 υφισταμένας οργανικάς θέσεις της μέχρι τούδε Α΄ κατηγορίας του Κλάδου Α1 Διοικητικού των Υπηρεσιών της Αστυνομίας Πόλεων, ως ακολούθως: Εις κλάδον ΑΤ1 9. Εις κλάδον ΑΡ1 μία. Οι υπάλληλοι των ανωτέρω Κλάδων διατηρούν την μεταξύ των σειράν αρχαιότητος και εξελίσσονται βαθμολογικώς εις κοινάς θέσεις ανωτέρων βαθμών.  4.Α.α.49 Υπουργείο Δημόσιας Τάξης (Οργανικές Διατάξεις)   